
[ L’any 2002 només es podien construir edificis 
de fins a cinc plantes 

[ Els veïns veuen ‘sospitós’ tot el procés i 
esperen aturar la construcció 


Un grup de veïns denuncia la 
construcció d’un edifici d’11 
plantes entre el passeig Sant 
Antoni i els carrers Riego i Eu¬ 
sebi Planas, el qual dobla l’alça¬ 
da permesa pel Pla general me¬ 
tropolità i la de totes les cons¬ 
truccions de l’entorn. 

La constructora SAPIC va 


aconseguir que l’Ajuntament 
modifiqués l’esmentat pla a 
canvi de cedir-los el sòl que 
correspon a la rampa i les esca¬ 
les que comuniquen el passeig 
amb el carrer Riego, uns ter¬ 
renys que abans de ser adquirits 
per SAPIC eren de propietat 
municipal. 

[ pàgina 4 ] 


Simulació de l’edifici d’11 plantes al passeig Sant Antoni. Al requadre, marcada en roig, la zona afectada. ESTER l HELENA 

SANTS 


Acomiaden dos 
Mossos per 
detenció il-logal 


Enmig de la polèmica per les 
agressions de la comissaria de les 
Corts, diversos casos d’extralimi¬ 
tació de poders per part del cos 
dels Mossos d’Esquadra han pas¬ 
sats desapercebuts. 

EN MOVIMENT 


Objecció 

Fiscal 

Ja s’ha iniciat el període de decla¬ 
ració fiscal. Dels nostres impostos, 
l’Estat inverteix un 5,8% en des¬ 
pesa militar. Per a aquelles perso¬ 
nes que estan en contra de la ma¬ 
quinària de guerra, existeix un mo¬ 
del de desobediència civil fins ara 
útil i eficaç. 



CULTURA 


Santiordl 2003 

La Diada d’enguany s’ha caracte¬ 
ritzat per la gernació, als princi¬ 
pals carrers de Sants, de parades 
de col·lectius i entitats que treba¬ 
llen diàriament al barri, i va ser 
precedida pel cicle de presenta¬ 
cions de llibres a Can Vies de la 
mà de La Ciutat Invisible, amb tí¬ 
tols com El Tom de La Toma i Hu- 
ye, hombre, huye. 

edtcricls 


Les males arts dels Mossos 


Rebentem les urnes 


M alauradament són 
pocs els casos en què 
les denúncies contra 
els Mossos d’Esquadra per mal¬ 
tractaments, abusos i actuacions 
il·legals obtenen ressò mediàtic. 
La curta història de la policia au¬ 
tonòmica al nostre barri està te¬ 
nyida de la prepotència i la impu¬ 
nitat amb què han actuat els seus 
membres. I, si no, només cal fer 
una breu ullada a les Burxes del 
darrer any o parar esment en l’in¬ 
forme de SOS Racisme segons el 
qual la policia catalana acumula 


més denúncies que cap altre cos 
pel que fa a agressions de caire 
xenòfob. I al cas de la comissaria 
de les Corts s’hi suma ara el dels 
Mossos expulsats per detenció 
il·legal a Sants. Aquesta és només 
la punta de l’iceberg de totes 
aquelles irregularitats i, parlem 
clarament, crims comesos pels 
guardians de la nostra seguretat 
que mai sortiran a la llum o que 
mai seran investigats perquè els 
empara un sistema legal i un cor¬ 
pus ideològic que els necessita per 
castigar i esclafar la dissidència. 


A ra que s’atansen les 
eleccions munici¬ 
pals, sentim els 
planys de la classe política per 
la manca de participació ciu¬ 
tadana , acompanyats dels seus 
grans plans per potenciar-la i 
demostrar que els mecanismes 
hi són, però que no són “apro¬ 
fitats”. Ens trobem amb unes 
persones que creuen ser repre¬ 
sentatives de la població pel 
fet de ser elegides cada quatre 
anys, amb un sistema qüestio¬ 
nable, i obviant que, des del 
79, a Barcelona l’abstenció no 


ha baixat del 37%. Són els ma¬ 
teixos personatges que menys¬ 
preen el paper de les entitats i 
els col·lectius, segurament 
perquè no responen als seus 
interessos. I tanmateix, una i 
altra vegada, els ajuntaments, 
que es presenten com els més 
capaços de respondre a les ne¬ 
cessitats del veïnat, demostren 
que les seves accions estan ja 
pautades pel poder econòmic. 
Les immobiliàries marquen 
l’agenda, i els mecanismes que 
teòricament serveixen per po¬ 
tenciar la participació ciutada¬ 


na (audiències públiques, con¬ 
sells sectorials, plens del dis¬ 
tricte, etc.) esdevenen tan sols 
mecanismes de difusió d’in¬ 
formació. Però per molt que 
ens vulguin vendre la moto, els 
col·lectius de base continuen 
demostrant que afortunada¬ 
ment no cal acceptar aquest 
sistema com a única forma de 
prendre decisions... No només 
rebutgem aquesta participació 
que ens imposen, sinó que a 
més ens neguem a ser aquesta 
ciutadania que volen ven¬ 
dre’ns. 


cpno 


Rodalies de Renfe a Barcelona 


JUAN RAMÓN FERRANDIS BRESÓ 
COORDINADOR DE DEFENSA DEL 
FERROCARRIL DEL SFF-CGT 

El problema de la xarxa de Ro¬ 
dalies de Renfe a Barcelona no 
ha sorgit de manera inesperada; 
que es fes evident era tan sols 
qüestió de temps. Però les obres 
del tren d’alta velocitat (TAV) 
han precipitat els esdeveni¬ 
ments. 

La xarxa de Rodalies pateix 
un dèficit d’inversions històric, i 
el deteriorament es fa cada cop 
més patent; en canvi, les inver¬ 
sions en línies d’alta velocitat 
absorbeixen el 96% dels diners 
destinats al ferrocarril. Per tant, 
ens enfrontem a una realitat es¬ 
clafadora. D’aquí a poc s’inau¬ 
gurarà un ferrocarril elitista que 
utilitzarà tan sols un 1% de la 
població, i que rep la major part 
dels recursos econòmics, mentre 
que al ferrocarril de tots, el que 
utilitza la immensa majoria, no¬ 
més se li poden posar pedaços 
amb un 4% del total. 

En contraposició a aquestes 
dades resulta eloqüent que els 
usuaris de Rodalies hagin aug¬ 
mentat més del 60% en els dar¬ 
rers anys, i el seu creixement 
s’ha vist limitat per la mateixa 
infraestructura. A més, part del 
material és el mateix de fa dèca¬ 
des, i els sistemes de seguretat i 
de bloqueig, tot i que han millo¬ 
rat, queden a força distància dels 
emprats en altres xarxes de roda¬ 
lies, a les quals se’ls permeten 
freqüències molt majors. 

En les últimes setmanes els 
polítics han emfatitzat aquest 
problema en clau electoralista, 
fent palesa una manca de memò¬ 
ria només usual en ells. 


Quan es presentà el projecte 
per a la construcció de la línia 
d’alta velocitat, en el seu pas pel 
Prat i per Sants, els diversos 
grups polítics ja sabien que les 
vies de circulació es reduirien a 
la meitat, i que les freqüències 
(durant almenys tres anys) se’n 
ressentirien, sense comptar els 
incidents indirectes que aquestes 
obres produirien en la xarxa 
convencional. La resta d’usuaris 
pagarien les conseqüències de la 
construccció del tren d’uns pocs. 

Els mateixos polítics que 
s’omplen la boca criticant les 
deficiències de Rodalies van ser 
aquells que aprovaren (excepte 
una formació) aquest traçat per 
al TAV, sabent els problemes 
que això comportaria, i ara apro¬ 
fiten el ressò mediàtic generat 
per demanar la transferència de 
les competències de la xarxa de 
Rodalies i de Mitjana Distància. 

El 16 de març de 2006, el 
Parlament de Catalunya aprova¬ 
va la Llei del sector ferroviari de 
Catalunya, i el mateix conseller 
de Mobilitat anunciava “opera¬ 
dors publicoprivats que gestio¬ 
nen les rodalies per fer-les fun¬ 
cionar amb garanties”. 

La realitat és que sense in¬ 
versions que millorin les infra- 
estructures existents la xarxa se¬ 
guirà obsoleta, i continuarà dete¬ 
riorant-se més, si pot ser (que 
pot ser). L’anunci del traspàs de 
competències només és una 
bombolla d’oxigen per fer callar 
la pressió ciutadana, però en re¬ 
alitat la Generalitat no sap ni 
com, ni quan, ni quines línies 
ferroviàries es traspassaran. El 
que sí és evident és que la priva- 
tització no és la solució. 


Fa poc, en un article a VAvui l’i¬ 
nefable Carod-Rovira volia jus¬ 
tificar allò que no té justificació 
(com diu un meu amic, acabarà 
justificant l’holocaust). Per co¬ 
mençar, el títol (Avui no és 
demà) vol contradir un vers 
d’un independentista de pedra 
picada com va ser Joan Brossa. 
En Carod, amb la seva ploma fi¬ 
na, va desgranant tot un seguit 
d’arguments que vénen a dir 
que l’opció que han pres és la 
millor que podien prendre. Com 
ja és habitual en ell, menysprea 
l’independentisme combatiu i 
diu que ha estat “més aviat una 
mena d’estat de l’ànima, una ac¬ 
titud rampelluda, una reacció 
psicològica de caire individual”. 
Només vull recordar-li que si no 
haguessin existit aquestes minú¬ 
cies polítiques segurament ara 
no s’asseuria escarxofat en la 
seva poltrona, sinó que estaria, 
en el millor dels casos, en un ra¬ 
có del Parlament absolutament 
ignorat per tothom. I també cal 
fer-li memòria que molta gent 
va patir presó, tortures i exili 
per aquestes minúcies. 

L’Àngel Colom va ser llest i 
potser havia llegit Elias Canetti, 
que a Massa i poder venia a dir 
que els qui manen no fan res 


Salt de Plens 

Que la 

paciència no 
ens faci 
traïdors 

QUEL NESS 

més que escoltar les masses (o 
és que algú es pensa que el na¬ 
cionalisme català se’l va inven¬ 
tar en Pujol del no-res?). I pot¬ 
ser no ben bé les masses, però sí 
que moltíssima gent volia que 
algú representés políticament 
les seves ànsies de llibertat. Per 
diversos motius l’independen¬ 
tisme combatiu no en va saber o 
no va poder. I d’aquí el creixe¬ 
ment espectacular d’Esquerra: 
just quan va passar de l’aigualit 
federalisme a l’independen¬ 
tisme. 

Ara bé, no pot pretendre que 
amb el seu pacte antinatura l’in¬ 
dependentisme anirà a més per¬ 
què, segons diu, “el país ha d’a¬ 
lliberar-se ell mateix del derro¬ 
tisme, del conformisme i de la 
manca d’ambició col·lectiva per 


impulsar projectes comprensi¬ 
bles i de prestigi. I segons quina 
gestualitat esdevé contrapro¬ 
duent i pot arribar a banalitzar 
conceptes respectables i horit¬ 
zons il·lusionadors”. Mare de 
Déu senyor! I tant que el país ha 
d’alliberar-se, però del jou es¬ 
panyol i francès i d’enganyapa- 
gesos com ell. I que no pateixi 
perquè els projectes comprensi¬ 
bles, de prestigi i il·lusionadors 
ja estan en marxa al marge 
d’Esquerra. O no? Potser al 
marge seu? I que sàpiga que 
aquestes veus que critica a l’ar¬ 
ticle per massa pures i al·lèrgi¬ 
ques a baixar al carrer, ja hi van 
baixar fa un any, al carrer (que, 
per cert, van omplir) i estan dis¬ 
posades a tornar-hi a baixar 
sempre que calgui. I de gestuali- 
tats, com més i més sorolloses, 
millor. Calen tempestes, aiguats 
i no pluja fina. 

En fi, que l’estratègia inde¬ 
pendentista que predica, basada 
en la paciència, el més segur és 
que no faci guanyar adhesions, 
tal i com sosté, sinó més aviat al 
contrari. I per acabar també can¬ 
viaré una frase (com ha fet ell 
en el títol) d’en Jordi Carbonell: 
“Que la paciència no ens faci 
traïdors”. 


CARTES A LA BURXA 

Envia’ns el teu escrit a laburxa@laburxa.org o a Can Vies (c. Jocs Florals, 42. BCN 08014). 


la Societat Coral la Floresta 


ALBERT TORRAS I CORBELLA 


La Societat Coral la Floresta ja té sentència pel 
cas de desnonament que va patir el juny del 2004, 
després d'un any de mobbing immobiliari. La 
sentència reconeix que la Floresta és la legítima 
llogatera de la finca del carrer Jocs Florals. I 
també condemna la constructora a indemnitzar la 
coral, però només pel valor corresponent a sis 
mesos del lloguer de l'espai. 

Aquesta sentència no reconeix tot el temps 


(un any i mig) en què la Floresta no va poder 
entrar al local. Tampoc reconeix mobbing 
immobiliari ni els danys morals patits. El jutge 
considera que els danys morals només poden ser 
sobre persones i no sobre entitats. 

La Floresta ha apel·lat la sentència per tal que 
es reconeguin tots aquests danys morals i 
materials. 

En restem pendents. 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que En aquesta Burxa hi han col·laborat: Roser Benavent, Toni Gonzàlez, Gemma Parera 

Àlvarez, Pau Canela, David Vàzquez, Soto, Jordina, Laia i Meritxell Sànchez Amat, Mi¬ 
reia Ribas, Carme, Ester Rams, Anna Farré, Helena Olcina i Amigo, Isaac, Marc, Albert 
Alonso, Miquel Darnés, Agus Giralt, Jou, Lancelot, Polvorilla, Assemblea de Can Vies, 
Cooperativa Germinal, Elba S. Mansilla, Col·lectiu Antimilitarista de Sant Cugat, Oriol 
Matadepera, Anna Coll, Elisenda Barrera i Ariadna Monerris. 


es troba cada dilluns al CSA Can Vies (c. Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 

Escrutini de la participació 
ciutadana 


[ 


Quatre de cada 10 barcelonins va optar per no exercir el seu 
dret a vot en les passades eleccions municipals 


GEMMA PARERA . SANTS 
ESTER RAMS 


] [ 


La participació ciutadana a l’Ajuntament de Barcelona i al 
districte de Sants-Montjuïc no funciona 


] 



Els veïns i les veïnes de Sants ocupen la sessió de l’Audiència del Districte i fan una assemblea popular el 13 de juny del 2002. CNT 


Tenim unes noves eleccions muni¬ 
cipals al davant i una diversitat 
d’oferta política més aparent que 
real o, si més no, insuficient per a 
bona part de la població de la ciu¬ 
tat i, en concret, del districte de 
Sants-Montjuïc. Així ho demos¬ 
tren les dades de l’abstenció elec¬ 
toral, que no són en absolut 
menyspreables. A les passades 
eleccions municipals, el maig del 
2003, el 41% dels barcelonins i el 
42% dels santsencs no van anar a 
votar. Sants-Montjuïc és un dels 
districtes amb més incidència de 
l’abstenció; en les últimes elec¬ 
cions municipals el percentatge 
d’abstencions només es va veure 
superat pels districtes de Ciutat 
Vella i de Nou Barris. 

Cal recordar que a les elec¬ 
cions municipals de l’any 1999 
l’abstenció a Barcelona va ser en¬ 
cara més elevada que el 2003 i va 
representar gairebé la meitat de la 
població (un 48% a Barcelona i un 
49% a Sants-Montjuïc). Des del 
1979, l’abstenció a les eleccions 
municipals a la ciutat ha passat per 
alts i baixos, però no ha descendit 
del 37%, fet que mostra que estem 
davant d’un fenomen estructural. 

Participació zero 

Si la participació electoral és bai¬ 
xa, la participació ciutadana en el 
dia a dia dels projectes endegats 
per l’Ajuntament és gairebé 
nul·la. Malgrat que els governs 
locals es defineixen com l’admi¬ 
nistració més propera a la ciuta¬ 
dania i la més capaç de recollir els 


seus interessos i necessitats, l’A¬ 
juntament de Barcelona es carac¬ 
teritza per donar l’esquena a mol¬ 
tes de les demandes de la seva po¬ 
blació. Així ho confirmen les 
declaracions de la Federació 
d’Associacions de Veïns de Bar¬ 
celona (FAVB) i d’associacions 
veïnals, entre les quals s’hi troben 
algunes de les associacions de 
Sants, Hostafrancs i la Bordeta, 
que acusen l’Administració local 
de no permetre un procés partici¬ 
patiu i de discussió dels projectes 
importants per a la ciutat: “Tot¬ 


hom parla de participació , però el 
fet és que aquesta no deixa de ser 
una proposta teòrica per part dels 
partits polítics i de la mateixa Ad¬ 
ministració. A la pràctica, la seva 
aplicació no satisfà a ningú” (ci¬ 
tació d’una carta escrita per di¬ 
verses associacions dels barris de 
Sants, Hostafrancs i la Bordeta, el 
desembre del 2005). 

L’Ajuntament reconeix la fal¬ 
ta de relació amb el seu entorn, 
però no ho atribueix a una manca 
de voluntat política ni a sistemes 
de participació ineficaços, sinó 


que en culpabilitza les entitats, i 
les desqualifica a elles i als seus 
líders. El resultat és que s’han 
creat espais de participació, com 
les audiències públiques, que no 
tenen sentit, mentre que moltes de 
les demandes de les associacions 
que intenten millorar la vida dels 
barris de la ciutat no són escolta¬ 
des o són directament rebutjades. 

En definitiva, l’alta abstenció 
electoral i la baixa participació 
ciutadana reflecteixen un evident 
allunyament entre l’Ajuntament i 
la ciutadania. 


OPINIÓ 


Els nostres 
somnis no 
caben a les 
urnes 

ROSER BENAVENT 

A Sants, com a tots els barris, ja 
fa uns mesos que s’ha paralitzat 
la vida municipal. La inacció du¬ 
rarà ben bé fins a cap d’any, 
quan tothom prengui possessió 
del seu càrrec, s’hagin devorat 
els uns als altres per ocupar les 
poltrones i hagin justificat tosca- 
ment l’elevadíssima abstenció 
que es produirà. De moment tot 
són cabòries sobre números de 
llista, possibilitats de sortir, co¬ 
mentaris que “el meu partit m’ha 
traït”, “que m’esperava anar més 
amunt” i altres misèries per l'estil. 

A Sants, a més, s’està pro¬ 
duint un relleu generacional, on 
joves famolencs de poder i èxit 
estan devorant els seus grans 
(bye, bye, Alcober). Cal dir que 
aquests joves turcs ja han acabat 
de perdre qualsevol pàtina de 
clandestinitat. Ara són nous yup- 
pies sense escrúpols, que han 
après bé la lliçó que la política 
pot ser un bon ascensor social. 
Només cal obeir qui mou els fils. 

La resta del món ens mirem 
aquesta fanfàrria amb cada cop 
més indissimulada indiferència. 
Els polítics i nosaltres som, cada 
cop més, com l’oli i l'aigua. No 
ens barregem per què som dife¬ 
rents. Encara queden alguns be¬ 
neits que pensen que votar en 
aquesta democràcia controlada 
és un dret i un gaudi. Saben, 
però, tan bé com tots els altres, 
que demà tornarem a estar igual 
i a tenir els mateixos problemes. 

Però davant aquest panora¬ 
ma desolat i gris apareixen no¬ 
ves formes d’entendre la vida i la 
convivència. Des de l’assemblea 
Soles No Podem, moviment que 
aplega entitats i persones de l’à¬ 
rea metropolitana, es convoquen 
assemblees populars als carrers 
i les places per al cap de setma¬ 
na del 5 de maig. Sota el lema 
“Els nostres somnis no caben a 
les urnes, treiem la política al 
carrer”, els barris de Gràcia, l’Ei- 
xample, Horta, el Guinardó, Nou 
Barris, el Poblenou, la Barcelo- 
neta, Trinitat, Sants, el Raval, 
etc. treuran al carrer, de manera 
coordinada, les seves lluites i les 
seves esperances. 

Potser serà el primer pas per 
un nou paradigma social que ens 
ajudi a reapropiar-nos de la ciutat 
i sortir d’aquest atzucac al qual 
ens ha portat el sistema de par¬ 
tits polítics i aquesta democràcia 
controladora i mercantilitzada. 



ANÀLISI DELS ESPAIS DE PARTICIPACIÓ FORMAL 


Des de La Burxa pensem que la participació 
ciutadana va molt més enllà del diàleg amb les 
institucions, i que té com a base l’organització 
dels i les ciutadanes en entitats i col·lectius. 

Però volem recollir una petita crítica als es¬ 
pais formals de participació que se’ns ofereixen 
des del Districte. 

> Audiència Pública Oberta a tothom. S'hi 
pot tractar qualsevol tema, en forma de pre¬ 
gunta, demanda o suggeriment. Les inter¬ 
vencions obtenen resposta però no tenen 
caràcter vinculant. 


> Consell de Districte i Comissions Con¬ 
sultives No són espais de participació tot i 
que s’hi pot assistir per escoltar o intervenir 
en alguns temes. 

> Consell Ciutadà En teoria, el màxim òrgan 
consultiu i de participació. No està obert a la 
ciutadania en general, només a “persones 
escollides a l’atzar”, càrrecs públics i repre¬ 
sentants d’entitats. Té un caràcter consultiu, 
amb rang de recomanació, però no vinculant. 

> Consells sectorials (escolar, esport, 
gent gran, seguretat, persones amb dismi¬ 


nució, dones, equipaments) Oberts a repre¬ 
sentants de les entitats relacionades amb 
l’àmbit que es tracta. Tenen un caràcter con¬ 
sultiu, amb rang de recomanació, però no 
vinculant. 

La principal crítica feta pel teixit associatiu 
és que en aquests espais gairebé no hi ha mar¬ 
ge per incorporar les seves propostes o opi¬ 
nions, i la manca de caràcter vinculant. La poca 
informació oferta pel Districte també és critica¬ 
da, ja que sense informació no hi ha capacitat 
de participació. 





'T 

marc de 


[f| IN Traiem la política al carrer 

les activitats organitzades pel desè aniver¬ 
sari de Can Vies. Plaça Màlaga 

12 hores. Gran parxís de l'especulació 14 hores. Dinar popular 17 hores. Assemblea popular 



|H2||H Assemblea 
***®*®5I conjunta dels 


diferents barris. 
Plaça del Sol 


www.solesnopodem.org 


Jornada a la Rambla del Raval 
amb mercat d'intercanvi, 
tallers, fira de col·lectius, 
dinar popular, manifestació 

A PEU DE CARRER 


Tornar al barri 
després de mesos 
de llunyania 

Després d’uns quants me¬ 
sos, aquests dies he tornat 
al barri. Han estat mesos 
molt intensos per terres 
chiapanecas , centreameri- 
canes i, com no, cubanes, 
descobrint alguns dels seus 
secrets i esperances. 

Sempre m'havien dit 
que el retorn a casa des¬ 
prés d’un llarg viatge és dur, 
però mai m'hauria pensat 
que ho fos tant. Segura¬ 
ment, dur no seria la parau¬ 
la més idònia, però sí que 
és una sensació molt 
estranya; em sento estran¬ 
ger a casa meva, on vaig 
néixer. 

Tot allò que abans era 
quotidià, normal i part de la 
meva cultura, ara és com 
nou i a vegades, fins i tot, 
com si no anés amb mi. Em 
remiro els carrers del barri i 
no entenc res, no entenc 
aquesta ciutat tan racional i 
higienista i els seus ciuta¬ 
dans tan seriosos i treballa¬ 
dors. 

Potser perquè encara 
tot m'ho miro amb ulls d’allà 
però, per exemple, no en¬ 
tenc que arreglin el meu 
carrer, el carrer Gayarre, 
fent la vorera més ampla 
quan aquí la majoria de 
veïns i veïnes es tanquen a 
casa o en un bar mirant la 
televisió i no aprofiten mai 
la vorera per seure i xerrar 
o els nens i nenes per jugar 
a futbol. Barcelona és una 
bona escola? 

La veritat és que el meu 
cos és aquí, això és inqües¬ 
tionable, però que hi siguin 
el meu cap i el meu cor, ja 
no ho sé tan segur. 

Ara mateix, em costaria 
molt respondre la pregunta 
a on viuria. Tinc seriosos 
dubtes. Seguiré passejant 
amb calma com fan per 
aquelles terres i algun dia ja 
em respondré, perquè a ve¬ 
gades em sorprenc a mi 
mateix fent càlculs per sa¬ 
ber l’hora dels països que 
he tingut la sort de visitar o 
somniant tornar-hi ben 
aviat. 

Jou 


Construiran nn edifici d’11 plantes 
entre el Triangle i Sant Antoni 



Mapa de la zona afectada on es contruirà l’edifici. ESTER l HELENA 


ESTER RAMS - SANTS 

Que les obres omplen els carrers de 
Sants no és cap novetat. Però el que 
no es coneix gaire és quin serà el re¬ 
sultat d’aquests mesos de treballs. 
La tenacitat d’un grup de veïns ha 
posat al descobert la construcció 
d’un edifici d’ 11 plantes al passeig 
Sant Antoni, entre els carrers Riego 
i Eusebi Planas, a tocar de l’anome¬ 
nat Triangle. 

Els veïns no creien possible que 
es pogués construir un edifici de 
tanta alçada en una zona que queda 
soterrada pel calaix que cobreix les 
vies i on les cases tenen, com a mà¬ 
xim, quatre plantes. Davant les res¬ 
postes poc aclaridores del Districte 
es van posar a investigar i fins ara 
han resseguit el fil d’un complicat 
procés de venda de sòl públic, que 
ha acabat amb una modificació del 
Pla general metropolità (PGM) en 
aquest tram del passeig. La modifi¬ 


cació permet doblar el volum de 
sostre a construir, passant del mà¬ 
xim de cinc plantes establert l’any 
2002 a les 11 actuals. 

El nou edifici s’està construint 
en les tres finques que es veuen al 
mapa. La primera (A), es troba al 
carrer Riego, 53, i correspon a les 
escales i la rampa que comuniquen 
aquest carrer amb el passeig. 
Aquest terreny era propietat del 
Municipi de Barcelona des de 
temps immemorials, i sempre ha 
estat un espai públic o lloc de pas. 
La finca C (Eusebi Planas, 26) tam¬ 
bé era de propietat municipal. 

A finals del 2002 l’Ajuntament 
posà a la venda aquestes dues fin¬ 
ques, que van ser adquirides per 
SAPIC, una constructora adjudi¬ 
catària de nombroses obres públi¬ 
ques. SAPIC també comprà la fin¬ 
ca B, enmig de les dues, i l’any 
2004 va fer una proposta de repar- 
cel·lació de la zona. 


Però el procés no va acabar 
aquí. Com que era necessari mante¬ 
nir la rampa i les escales que comu¬ 
niquen el carrer Riego amb el pas¬ 
seig, i aquestes havien quedat dins 
d’una propietat de la constructora, 
aquesta va fer una nova proposta 
que l’Ajuntament acceptà i que su¬ 
posà una modificació del PGM. La 
rampa i les escales passaven a ser 
altre cop de propietat municipal 
però a canvi del sòl que perdia, SA¬ 
PIC podia construir fins all plan¬ 
tes en gran part de les seves finques. 

Els veïns denuncien que un edi¬ 
fici tan alt deixarà encara més soter¬ 
rada la zona del Triangle, a més de 
veure amb recels un procés que 
“tracta de manera molt beneficiosa 
la constructora SAPIC en detriment 
de la coherència urbanística de 
l’entorn”. Els encoratja l’experièn¬ 
cia del carrer Almeria, tot i que sa¬ 
ben que rebaixar l’alçada de la no¬ 
va construcció serà difícil. 


OPINIÓ 


Almeria, 9 
us heu passat 
un ou 


ROSER BENAVENT 

El passat 25 d’abril, dia de 
Sant Marc, va tenir lloc al 
Centre Social de Sants una 
assemblea de veïns del car¬ 
rer Almeria per continuar la 
lluita contra l'edificació il·le¬ 
gal dels números 9-11 que, 
recordem, envaeix part del 
carrer gràcies a una llicència 
d'obres fraudulenta lliurada 
pel Districte. L’assistència, 
unes 60 persones, va ser 
força nombrosa per tractar- 
se d’un carrer tan petit, i va 
acordar-se fer una manifes¬ 
tació fins a la seu municipal 
del Districte el 17 de maig a 
les 19 hores per lliurar sig¬ 
natures, fotografies i altres 
documents relacionats amb 
el tema. 

Es dóna el cas parado¬ 
xal que l’Ajuntament central, 
molt més bel·ligerant contra 
aquesta obra que el Distric¬ 
te, ha demanat suport als 
veïns en el judici contra la 
constructora, fins i tot perso- 
nant-se com a testimoni i 
fent aportacions gràfiques i 
documentals sobre aquesta 
obra. 

Cal preguntar-se quin 
estrany interès fa que el dis¬ 
tricte de Sants-Montjuic tin¬ 
gui una actitud tan passiva. 

V_ 


Primer de maig 
passat per aigua 

Un any més la CNT ha escollit les 
Cotxeres per celebrar el seus actes 
del lr de maig. Durant tot el matí, 
centenars de persones passaren pel 
centre cívic en un dia plujós que va 
obligar a fer totes les activitats dins 
la nau. 

Al llarg de tot el dia hi hagué di¬ 
verses manifestacions per la ciutat. 



La CNT realitzà el seu acte tradicional a Cotxeres, amb parlaments, xerrades i parades. 

Dos Mossos de la 
comissaria de Sants, 
expulsats del cos 


[ La decisió es va prendre després d’una investigació interna 
que va determinar que havien comès una detenció il·legal 


HELENA OLCINAI AMIGO - ZONA FRANCA 

De manera sorprenent, aquests fets 
han passat gairebé desapercebuts 
enmig de la forta polèmica genera¬ 
da per les imatges de maltracta¬ 
ments a la comissaria de les Corts 
dels Mossos d’Esquadra. Però 
sembla confirmat que aquest no és 
Púnic cas en què agents de la poli¬ 
cia autonòmica han decidit erigir- 
se en jutges i executors. 

Els policies són membres del 
grup de paisà adscrit a la comissa¬ 
ria de Zona Franca i, segons ha co¬ 
municat el portaveu dels Mossos 
d’Esquadra a la Burxa, “han estat 
suspesos de feina i sou de forma 
permanent”. Tot i que el servei de 
premsa de la policia no va voler do¬ 
nar més detalls, aquest periòdic ha 
pogut saber que els fets es remun¬ 
ten a finals de febrer, quan els dos 
agents van detenir un home a casa 
seua mentre realitzaven una “ins¬ 
pecció rutinària”. La víctima, que 
va ser qui va denunciar els fets, va 
confirmar que es va negar a obrir- 
los la porta, però assegura que ho 
va fer perquè els agents “no es van 
identificar de manera suficient”. 
Paral·lelament, el Jutjat Penal nú¬ 
mero 1 de Barcelona ha obert una 
investigació en trobar indicis d’un 


possible delicte de detenció il·legal. 
En cas de ser així, els dos policies 
podrien ser condemanats a penes 
de fins a sis anys de presó. 

El mateix jutjat té un altre cas 
obert contra agents autonòmics. En 
aquesta ocasió se’ls acusa de la 
desaparició de 60 euros de la carte¬ 
ra d’un detingut. 

Escàndol a les Corts 

Mentrestant, els casos de maltrac¬ 
taments filmats a la comissaria de 
les Corts del mateix cos semblen 


una font d’escàndol inesgotable. A 
la justificació dels sindicats poli- 
cials de les pallisses, que les ano¬ 
menen “mínima força imprescindi¬ 
ble per reduir el detingut”, la Con¬ 
selleria d’Interior ha fet públiques 
les imatges de la brutal agressió a 
Rubén Pérez, fet que els policies 
han considerat una “mesura electo- 
ralista”. 

Al marge d’aquests fets pun¬ 
tuals, les esgarrifoses imatges po¬ 
den ajudar a entendre la realitat que 
es viu diàriament en comissaries i 
casernes dels diferents cossos poli- 
cials arreu de l’Estat, i a iniciar un 
debat social sobre quins models de 
seguretat es volen imposar. 



Comisaria dels Mossos d’Esquadra de la Zona Franca. LAIA BRAGULAT II DIRECTA 



Font de la plaça de Sants el passat 22 de març. BERNAT COSTA 


Diada de 
l’aigua 

BERNAT COSTA - SANTS 

Enginyeria Sense Fronteres va em¬ 
paperar diverses fonts de la ciutat, 
una elles la de la plaça de Sants, 
durant el dia Mundial de l’aigua (el 
passat 22 de març). Amb aquestes 
accions presentaven públicament 
el manifest on es denunciava la cri¬ 
si al voltant de l’aigua “provocada 
als nostres ecosistemes en nom 
d’un mal entès progrés”, resultat 
del qual més de 1.100 milions de 
persones no tenen garantit l’accés a 
l’aigua potable i més de 2.600 mi¬ 
lions de personens no tenen accés a 
sistemes de sanejament bàsic. 


ENLLAÇA AMB BARRISANTS.ORG 


A continuació trobareu un resum de les activitats i eis actes celebrats als 
nostres barris i que han estat recollits al portal de notícies www.barri- 
sants.org. Per ampliar la informació podeu consultar aquesta web, que 
forma part del mateix projecte comunicatiu que La Burxa. 

Jornada antifeixista t30.03.07J 

El passat març, l’Assemblea de Joves de Sants va retirar més de 50 símbols 
feixistes al barri, en el marc d’una campanya antifeixista arreu dels Països Ca¬ 
talans. La campanya es presentar amb una cercavila, que en retirar les pla¬ 
ques franquistes penjava el cartell “Espai alliberat de simbologia feixista”. 

BarriSantsTV presenta ‘Sants. Veuràs ouin nyapi’ 
131.03.07J 

El vídeo Sants, veuràs quin nyap! va ser presentat al Centre Social i es pot 
veure des de BarriSantsTV. En el documental es pot veure un resum de la 
ruta feta el novembre del 2006 pels diferents nyaps que s’estan fent amb mo¬ 
tiu de l'arribada del tren d’alta velocitat al barri. 

Jornada veneçolana a Can Vies Í12.04.07J 

L'Assemblea Bolivariana de Catalunya va celebrar a Can Vies el 5è aniversa¬ 
ri de la restitució de la democràcia a Veneçuela. L'abril del 2002 el poble ve¬ 
neçolà va sortir al carrer per evitar el triomf d’un cop d’Estat orquestrat pels 
partits de l’oposició i els grans mitjans de comunicació privats amb el suport 
dels EUA. 

Història de Oatalunva en cançons t20.04.07J 

El Casal Independentista va esdevenir l’escenari del concert de Carles Re- 
bassa i de Jony Rodon, inaugurant una nova temporada d’activitats a la fres¬ 
ca. El recital musical “Història de Catalunya en cançons” va recórrer la histò¬ 
ria del país a través d’una selecció de poesies d’autors catalans de diverses 
èpoques. Tot plegat, organitzat per l’Assemblea d’Endavant-Sants. 

Aniversari de la ‘Directa’ai Bahia 120.04.07J 

El Setmanari de Comunicació Directa ha complert un any de vida. Per cele- 
brar-ho, a més del número especial gratuït de vuit pàgines, s’organitzà un 
concert a la Sala Bahia. Aquest projecte de comunicació tracta de trencar els 
marges on fins ara s’havia acomodat la comunicació alternativa, tant en l'àm¬ 
bit temàtic i de potència com en el de l'estètica i el llenguatge. 

la CAl celebra el 7è Sopar per la Llengua t2l.04.07J 

La Coordinadora d’Associacions per la Llengua catalana va celebrar a les 
Cotxeres el 7è Sopar per la Llengua, que va aplegar més de 200 persones. 
Durant el sopar es van lliurar els Premis Joan Coromines, que són un reco¬ 
neixement cap a persones i col·lectius que han destacat pel seu compromís 
amb la normalització de la nostra llengua, cultura i nació. Els guanyador d’a¬ 
questa edició van ser Salvador Cardús, la productora Arriska Films i la Plata¬ 
forma pel Dret de Decidir. 

Aniversari de La Bataíia 123.04.07J 

El 23 d’abril La Ratafia, taverna popular situada al carrer Sant Crist, va cele¬ 
brar el seu primer aniversari convidant el veïnat a gaudir del menjar, el beure 
i les activitats culturals que havia organitzat. 

‘300 anys d’ocupació’arriba al barri 125 i27.04.071 

Una concentració davant la seu del Districte, el canvi de la bandera espanyo¬ 
la del castell de Montjuïc per l’estelada i un acte sobre l’actualitat política del 
País Valencià va ser l’aportació dels moviments socials de Sants a la jornada 
de lluita convocada arreu dels Països Catalans per commemorar el 300 ani¬ 
versari de la derrota d’Almansa, que va suposar el principi de l’ocupació 
borbònica al nostre país fins avui. 

La Bum i altres col·lectius de l’ABS al Firentitats 

Els propers 4,5 i 6 de maig La Burxa, l’Assemblea de Barri de Sants (ABS) i 
altres col·lectius com el Centre Social, el Casal Independentista i Can Vies tin¬ 
dran un espai al Firentitats, on mostraran la feina que fan en el seu dia a dia. 

Ob la protBSta aloontrapoder 

Nous protagonismos socials m la Barcelona metropolitana 

Enrique Leiva, Ivan Miró i Xavier Urbano 

Editorial Virus, 2007 

El relat que tenim el plaer de presentar-vos és el 
resultat de quatre anys de treball, investigació social i 
activisme; un relat que interpel·la les experiències re¬ 
cents d’autoorganització que a mitjan anys 90, amb 
moviments desobedients com ara la insubmissió i el 
moviments de les okupacions, van revitalitzar el prota- 
gonisme social hipotecat en la Transició. En una inte¬ 
ressant i inusual registre, brillant convinació d’estil lite¬ 
rari i acadèmic, trobarem un repàs compromès i proper 
de les formes horitzontals i viscudes de fer política, ex¬ 
pressions de confrontació i creació d’alternativitat. Tot 
provant de trencar la fractura generacional entre les 
experiències de lluita dels 70 i les dels 90, el llibre di¬ 
buixa les traces d’un moviment que, més enllà de la 
protesta, esbossa contrapoder. 


Néixer 


Mall 

Contra Records, 2007 


Elba S. Mansilla 
La Ciutat Invisible 


Mall ens regala 10 cançons sota el títol Néixer. Ja fa 
temps que volten, la gent de Bellpuig (Lleida). Ante¬ 
riorment els hem pogut escoltar en una primera demo 
que distribuïen en els seus concerts i en el compilat 
Catalunya Punk. Ara, per fi, arriba el disc en solitari. 
Un disc honest que rebaixa l’agressivitat respecte als 
seus inicis i que proposa cançons més rodones i amb 
una veu més pausada, més punk-rock. Destaquem te¬ 
mes com “Forats” i “Matem el gall”; les cançons on 
col·laboren Inadaptats i Ràbia Positiva; “Estimat go¬ 
ril·la feixista” (versió de Sick of it all) i “Decisió”, i fi¬ 
nalment un tema imprescindible, “La línia blanca”, on 
el grup demostra tot el seu potencial amb uns cors i 
una melodia que posen la pell de gallina. 

Una vegada més, només podem desitjar-los sort i 
que el renaixement doni els seus fruits, perquè s’ho 
mereixen i perquè omplen el buit. 

www. co n t ra re co rd s. o rg 

www.mallgrup.com 


David Vàzquez 




Elbonpastor 


Robert de Niro 

2007 


El segon film com a director de Robert de Niro ens 
introdueix en el món de la CIA a través de la vida d’un 
dels seus agents, el qual va treballar-hi des dels seus 
inicis, al final de la segona guerra mundial i a principis 
de la guerra freda. El desenvolupament de la pel·lícu¬ 
la, a base de flash-backs, ens narra els entramats de 
l’organització; les seves ingerències en altres països; 
els seus mètodes per aconseguir sempre els màxims 
beneficis econòmics i polítics per al seu país a qual¬ 
sevol preu, i, d’altra banda, la desintegració de la vida 
familiar de l’agent per culpa de la seva feina durant 
més de 40 anys. 

És molt bona la interpretació de Matt Damon com 
a absolut protagonista del film. Cal destacar també 
molts bons secundaris, com John Turturro, Alec Bald- 
win, Joe Pesci i el mateix Robert de Niro en el paper 
d’un dels fundadors de la CIA. 

Malgrat la llarga durada del film (més de 150 mi¬ 
nuts), l’interès de la trama, la seva bona ambientació 
i la interpretació fan que durant tota la projecció no 
perdem l’interès en el seu desenvolupament. 


Lancelot 

Una 

desena 


Fa 10 anys. Fa 10 anys, encara no 
existia l’euro perquè fèiem ús de la 
pesseta, al barri de Sants encara hi 
existia una fàbrica okupada que es 
deia Hamsa, anàvem a Cotxeres a 
escoltar concerts de música, no 
portàvem mòbils, utilitzàvem les 
cabines telefòniques, i no es parla¬ 
va de Feix del mal ni del canvi 
climàtic... Va ser aleshores quan 
una vintena de joves d’origen polí¬ 
tic divers i que ens coneixíem ben 
poc okupàvem una antiga casa 
abandonada on (era sabut) hi en¬ 
trava gent a punxar-se i a dormir 
sobre la runa i la brutícia que s’hi 
acumulaven des de feia més de set 
anys. Així naixia, el maig de 1997, 
el Centre Social Autogestionat 
Can Vies. 

Com passava sovint en aquella 
època quan s’okupaven edificis, hi 
havia tres interessos paral·lels. Per 
part d’un grup de gent, aconseguir 
un habitatge; per part d’un altre 
grup, tenir un espai on realitzar ac¬ 
tivitats, i per a tothom, reivindicar 
el que 10 anys després segueix es¬ 
sent una trista realitat: llogar o 
comprar un habitatge és desorbita¬ 
dament car mentre hi ha cases bui¬ 
des que ningú fa servir. La situació 
que volíem fer palesa era com el 
concepte de la propietat privada 
quedava per damunt de la necessi¬ 
tat i el dret de tenir un habitatge. 
La manera de fer-ho passava per 
oposar-se a la llei i dedicar molt 
d’esforç, molts maldecaps, i tam¬ 
bé alegries, a una idea de projecte 
que ja tenia un espai físic. 

El que semblava que havia de 
ser un projecte breu, inestable i 
provisional ha acabat sent un espai 
reconegut i volgut pel barri i la 
ciutat; un punt de trobada, de reu¬ 
nió i de celebració de molts actes i 
activitats. Seria inacabable fer un 
recull de totes les xerrades que s’hi 
han fet, les presentacions de llibres 
que s’hi han realitzat i els concerts 
de música que s’hi han ballat... Se¬ 
ria també impossible destriar totes 
les afinitats polítiques que s’hi han 
forjat, les iniciatives que s’hi han 
impulsat, els vincles d’amistat que 


s’hi han afiançat, els desitjós que 
hi ha nascut, les passions que s’hi 
han consumat... 

Parlar de projectes socials oku- 
pats de més de 10 anys d’existèn¬ 
cia als Països Catalans és, de mo¬ 
ment, parlar de Can Pasqual (a 
Collserola) amb 10 anys i mig aca¬ 
bats de celebrar. Si extrapolem 
aquesta cerca a escala europea (i 
segons la pàgina d’internet 
www.squat.net) trobem exemples 
com la Forte Trementino, a Roma, 
El Vankrick, a Amsterdam i 59 Ri- 
voli, a París. No gaires més. 

Així doncs, el valor de Can 
Vies és doble. D’una banda, pot 
celebrar que malgrat la dissort que 
han tingut moltes cases, ella es 
manté resistent a l’ull polític i ju¬ 
dicial que facilita la tan coneguda, 
practicada i rendible especulació 
urbanística. D’altra banda, pot ce¬ 
lebrar glamurosa i orgullosa que 
malgrat els seus 10 anys de vida, 
lluny de quedar-se amb el que te¬ 
nia quan va renéixer, ha crescut i 
segueix creixent okupa, insurgent i 
reivindicativa. En 10 anys no ha 
deixat d’exercir la poderosa fúnció 
de mostrar-se oberta, receptiva i 
aglutinadora amb gent i noves ide¬ 
es, d’ésser un referent i un model 
alternatiu a la hipoteca i als centres 
comercials que ens integren al sis¬ 
tema dels bancs i caixes i a un únic 
model de cultura i de lleure. 

Can Vies amb els anys ha pres 
força, reconeixement i experièn¬ 
cia; s’ha fet senyora considerada i 
estimada. 

I si ho ha fet és amb l’esforç de 
tots i totes, de cadascuna de les 
persones que hi hem dedicat 
temps, molta feina i compromís. 
Així doncs, hem de felicitar-nos 
perquè si no tot, hem fet moltes 
coses bé. Prova d’això és que fa 10 
anys, n’estic convençuda, ningú 
hauria dit que al barri de Sants tan¬ 
caria abans el Mc Donald’s de la 
carretera de Sants que Can Vies. 
Per a ella i per a tots i totes nosal¬ 
tres, llarga vida! 

Elisenda Barrera, 

ANTIGA MEMBRE DE CAN VlES 


Recull gràfic ^ 

ííotos+ cartells! 


[ pàgines centrals ] 

10 anys obrint noves vies 


G 2007 B 


Recull fotogràfic 



Okupació de Can Vies. 


ARXIU CAN VIES 



Mural contra el desallotjament de Can Vies a la plaça de Sants. PERE 



Concert de l’alter ego de Ràbia Positiva, Rauxa Constructiva, a l’aniversari de La Burxa (Capella de Can Vies). TONI Xerrada de les jornades “Passió i revolta” a la Kafeta. 


ARXIU CAN VIES 



Un pilar per Can Vies. 


ORIOL CLAVERA Manifestació de suport a Can Vies de la primavera passada. 


TONI 

10 anys obrint noves vins H 

? PE HAIG PE 

TOTES LES ACTIVITATS ES REALITZARAN AL CARRER 

IOh pintada de mural 

I2h exposicions 

I5h dinar popular 

17h titelles, malabars i 

animació infantil 

20h passi de video 

2l’30h Festa-concert amb: 

★ La Banda Waltripi 

★ Ràbia Positiva 

★ Jerusalem i los vientos 
palestinos 

i després... Traca final amb la colla de diables 
i diablesses de Sant Adrià del Besòs 


C.S.A. Can Vies d jocs florals núm 42 
<M> mercat nou (L-l), plaça de Sants (L-l-5) 







Hash Mides 
La Larrau 
La Teta £and 
+6speetade de f ocy 

■ M 


isscKVte 1 3 Maí(5 


C.G. A. Can \>íeó 
C/focó florals 42. 


Totes les activitats són gratuïtes i es 
faran a PI. Màlaga (Bonet i Muixí) 
<M> LI - L5 PI. Sants. COLA T! 


ht1p://www.&mbominio.net/cM 

LES CULTURES 
TENIM 


^nar^o r« 


7 anys 

inicj 

iiJ ^'00 Xerrada-taller "Sexe segur" 

Curts de cine 22'00 Festa cubana, 

1830 Marató d'espectacles (circ,teatre...a la Hamsa) 

21'00 CONCERT ala PI. Màlaga: g ac j.fjlní. 

LaVacaGuano 


) (Madrid) 

10 anys obrint noves vies 


MAIG 2007 


B* 


Les xifres de 10 anys 



DIES OKUPAT 

3.652 

Can Vies es va okupar el 10 de maig de 1997. El Cen¬ 
tre Social Autogestionat (CSA) acull dos projectes pa¬ 
ral·lels: l’habitatge, per una banda, i el projecte públic 
amb la Kafeta i la Capella, per l’altra. 



KAFETES 


més de 

La Kafeta és un espai social amb barra de bar obert a 
tothom. A més de ser un espai per a les relacions i la 
difusió d’idees, també és una font d’ingressos per al 
centre social i els col·lectius que se’n fan càrrec. 




COL·LECTIUS ALLOTJATS 


més de 

Més de 30 col·lectius han tingut com a seu Can Vies 
i una trentena més n'han fet un ús esporàdic. Un am¬ 
pli ventall de projectes han conviscut en l’espai, des 
de grups musicals fins a col·lectius polítics. 




PROCESSOS COL·LECTIUS 


més de 

Can Vies ha estat un espai per a l’impuls de platafor¬ 
mes i campanyes, com les mobilitzacions contra els ac¬ 
tes feixistes del 12-0, les tancades d'immigrants i di¬ 
verses campanyes antiespeculatives i antirepressives. 




PERSONES DE L’ASSEMBLEA 


més de 

L’assemblea és l'òrgan de màxima sobirania de Can 
Vies. A l'assemblea les decisions es prenen per con¬ 
sens, de manera horitzontal i en base a la responsa¬ 
bilitat col·lectiva. 




FAXOS DE SUPORT 

més de 1.000 

S’està fent una campanya d’enviament de faxos per 
demanar l’aturada de la demanada interposada con¬ 
tra el centre social. Aquests faxos s'envien a les prin¬ 
cipals institucions relacionades amb la demanda. 



SIGNATURES DE SUPORT 


més de 

Paral·lelament a la campanya de faxos, un seguit de 
col·lectius ha signat un document amb el qual es vol 
impulsar la creació d’una plataforma de suport al cen¬ 
tre social de cara a afrontar la demanada de TMB. 




ACTES CULTURALS I CONCERTS 


més de 

Concerts, presentacions de llibres, tardes de cinema, 
teatre, bastoners i una llarguíssima llista d’actes cultu¬ 
rals s'han dut a terme entre les parets del centre social. 




HORES DE TALLERS I CURSOS 


més de 

Des de la seva obertura, Can Vies també ha estat un 
espai per a la formació. A més d’alguns tallers es¬ 
poràdics, s’hi han fet tallers de llarga durada d’apre¬ 
nentatge del català, de ioga i de teatre. 




XERRADES I DEBATS 


més de 

Diverses jornades i cicles de debats s’han dut a terme 
a Can Vies. A més, s’hi han fet xerrades sobre temes 
tan diversos com el Pla hidrològic nacional, la lluita a 
les presons i la precarietat laboral. 




vol que Can Vies es quedi al barril 

(parèntesi) 


la cançó 


Lladres 

lletra de la cantata Quan el mal ve Mlmansa 

Lladres que entreu per Almansa 
no sou lladres de saqueig, 
que ens poseu la cova en casa 
i des d’ella governeu. 

Governeu de lladrocini 
i rapinyeu governant; 
sou fartons de vida llarga 
que mai voleu acabar. 

El nostre plat cada dia 
ens el torneu a llevar; 
l’aparteu amb elegància 
com si no tinguérem fam. 

I amb rabosera elegància 
ens heu forçat a oblidar 
que si sentim buit el ventre 
és per manca de menjar. 

No s’ensenya en les escoles 
com van esclafar un país, 
perquè d’aquella sembrada 
continuen collint fruits. 

Hi ha un licor en la resina 
dels antics oliverars 
que fa tendra la memòria 
i aclareix la veritat. 

Lladres que entreu per Almansa 
no sou lladres de saqueig, 
que ens poseu la cova en casa 
i des d’ella governeu. 

AL TALL 


un tomb pel diccionari 

El brindis i 
la ratafia 

Les persones que arriben a un acord 
volen manifestar la satisfacció de 
l’entesa per mitjà d’algun ritu que ho 
escenifiqui. Aquest ritual ha estat moltes 
vegades un brindis de celebració. La 
paraula brindis l'hem importada de 
l'alemany i forma part de l'expressió 
germànica ich bring dir's, que significa 
“T’ho ofereixo”. 

La ratafia també serveix per brindar. 

Ens ve de les Antilles franceses, del 
segle XVII. Allí ratificaven els pactes 
amb aquest licor i el van anomenar 
ratafia, un escurçament de l’expressió 
llatina “rata fiat res”, que vol dir 
justament això que es feia en brindar: 

"Que sigui ratificat el pacte". 

DECLC, VII, 123 


racó històric 


El Papa contra una úona de Sants 


De vegades poder fer aquesta secció esdevé un 
autèntic privilegi, ja que la responsabilitat d’haver 
d’escriure una columna mensual sobre la història de 
Sants (o dels barris veïns, com diu la portada de La 
Burxa) m’obliga a buscar en el nostre passat, i tot 
sovint trobo petites històries que, tot i ser properes en 
l’espai i fins i tot en el temps, desconeixia. La història 
que narraré avui és un d’aquests casos. 

La nostra història va tenir lloc al final de l’any 1982, 
quan es va produir la visita del Papa a Barcelona. 
Aquell fou un moment de mobilitzacions a la ciutat i al 
barri, i evidentment no em refereixo a tots aquells que 
com a manses ovelles van anar a rebre el seu pastor, 
que també n’hi hagué molts. 

Eren molts els que no volien acceptar que una 
figura com la del Pontifex Suprem de l’església 
catòlica interferís en els assumptes interns d’un Estat 
que suposadament es declarava no confessional, 
però que a la pràctica (i encara avui) seguia 
funcionant com a Estat catòlic, apostòlic i romà. 

Però aquella visita resultava especialment molesta 
per a les dones, que veien com l’església catòlica es 
seguia immiscint en les seves vides i coartava les 
seves decisions personals, fins i tot aquelles més 
íntimes. La reacció fou la convocatòria de mani¬ 
festacions de dones i l’aparició de cridaneres pintades 
a les parets de la ciutat. 

Al barri, un dels grups que es va moure davant de 
l’arribada de Joan Pau II fou el Casal de Dones de 
Sants. En pocs dies les parets del barri es van omplir 
amb frases com “Si el Papa tuviera que abortar el 
aborto seria legal” i “Si el Papa quedara prenado el 


aborto seria sagrado”. La repressió, però, no es va fer 
esperar i una de les dones del casal, Maria Pilar Uriel, 
es va veure imputada per aquestes accions. 

El judici, que tingué lloc el març de l’any 1983, va 
sortir malament per als defensors de la figura del 
Papa, i es va acabar convertint gairebé en una festa, 
posant de manifest l'esperpèntica situació creada. 
Finalment, per falta de proves, Maria Pilar Uriel fou 
absolta, mentre les seves companyes del casal, 
presents a la sala, corejaven la frase “Ho vàrem 
passar de fàbula pintant!”. El dia següent els diaris de 
la ciutat es feien ressò de la notícia sota el titular 
“Feminista absuelta de supuestas injurias al Papa”. 


Agus Giralt 



Memòries nràfípues 

‘Iniciales’ 

Entre 1890 i 1939, el naturisme, i sobretot el 
naturisme llibertari, va arrelar amb força gaire¬ 
bé a tota la península. El debat entre les dife¬ 
rents tendències fou intens i força compromès 
políticament. 

Al barri de Sants (no podia ser d'una altra 
manera) un col·lectiu va treure al carrer la re¬ 
vista iniciales (1927-1937) com a refundació de 
la publicació Ètica (1927-1929). La seva ten¬ 
dència era l'individualisme. 

“Sempre hem cregut que el nudisme és una 
reivindicació d'ordre revolucionari. De fet, sols 
ens interesa com un mitjà d'emanipació indivi¬ 
dual”. “El nudisme ens allibera de l'esclavitud 
del vestit, ens allibera de l'obligació de portar 
una roba que sempre a estat un artifici hipòcri¬ 
ta, ja que dóna mes importància a l'envoltori 
que al cos i la seva cultura, que és, a pesar de 
tot, el més essencial." 

Revista Iniciales , núm. 6, juny de 1932, 
Ernest Juin 





A 



iTes.Comíc]as.5 ar . 

C/Comtessa de Sobradiel 4. Tel:93 268 45 33.Ben. 
abierto lun a viern de 19 a 2 ?. sab y dom de 13 a 2 ? 




A 


EL LOKAL 

associació cultural El Raval 

fflbm 

ccnlriintanmacio revistes 

músïei horari: 

samarraes matins, de dimarts a 

P·ï·fiM- divendres de 10.30 a14h 

tardes, de dilluns a 
dissabte de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 



ellokal@pangea.org 

EL RACÓ DEL CASAL 


300 anys 
d’Almansa 

A mitjan abril es va fer el tret 
de sortida de la campanya na¬ 
cional “300 anys d’ocupació, 
300 anys de resistència”, en¬ 
gegada per les organitzacions 
i casals de l’esquerra inde¬ 
pendentista. L’ocupació del 
nostre país va ser llarga i 
complexa. El procés començà 
a la Catalunya Nord el 1659, 
amb la seva cessió a l’Estat 
francès com a conseqüència 
del Tractat dels Pirineus, i no 
va finalitzar fins al 1715 amb 
la presa de Mallorca. 

El passat 25 d’abril, com¬ 
memorant la batalla d’Alman¬ 
sa com a símbol dels nuclis 
de resistència que avui dia 
encara perduren, es van fer 
centenars d'accions en molts 
indrets del país com ara des¬ 
penjar una bandera del castell 
de Montjuïc, fer una pintada 
gegant al port marítim de Bar¬ 
celona, encadenar-se a les 
Corts Valencianes, retornar 
de Palma cap a Madrid una 
bandera espanyola llevada de 
l’edifici de la Misericòrdia, ata¬ 
car amb pintura llocs expo¬ 
nents de l'espanyolisme, fer 
concentracions, cercaviles, 
despenjades de pancartes, 
murals, etc. Avui com ahir, tot 
signe de rebel·lió té efectes 
en aquells qui es troben al 
cantó dominant, i no van faltar 
les represàlies policials (més 
de 30 identificacions i dues 
detencions). 

A la web de la campanya 
(300anys.cat) hi ha un recull 
amb imatges de la jornada de 
lluita i les convocatòries futu¬ 
res. Des de l'independentisme 
combatiu estem disposats a 
demostrar que estem ocupats 
però no vençuts. Ni la repres¬ 
sió ni el silenci dels grans mit¬ 
jans informatius no farà que 
reculem ni un pas enrere per 
fer veure que la lluita per l’alli¬ 
berament nacional i social no 
s’aturaran. 

No pararem mai de dir 
que no som ni espanyoles ni 
franceses, som catalanes! 

CASAL 
INDEPENDENTISTA 
DE SANTS 

V_ 


en moviment 

Treballes legalment? 

[ Abans del 30 de juny s’ha de lliurar la declaració les nostres vides es pot convertir en un acte de 
de la renda. Aquest fet que sembla tan anodí en rebuig contra la maquinària de guerra. 



CASC (COL·LECTIU 
ANTIMILITARISTA DE SANT CUGAT) 

La pregunta no és baldera. Algu¬ 
nes fan cangurs remunerats en 
economia de caixa petita, d’altres 
ajuden a familiars i coneguts els 
caps de setmana en restaurants. I 
no ens enganyem: una part de 
Lempresariat prefereix reduir 
despeses al màxim amb diferents 
excuses. Moltes persones que co¬ 
mencen a treballar legalment o 
il·legalment no són conscients 
que cotitzen, que la seva vida està 
fiscalitzada per impostos i taxes a 
l’Estat. L’Estat en forma d’ajunta¬ 
ments, consells comarcals, dipu¬ 
tacions, comunitats autònomes, 
etc. exigeix taxes per estudiar, im¬ 
postos per fer circular cotxes, im¬ 
postos sobre el tabac i l’alcohol, i 
retencions sobre el treball assala¬ 
riat, entre d’altres. 

Cada any, abans del 30 de 
juny, les persones físiques poden 
entregar la declaració de la renda. 
En aquest ritual entre el dret i el 
deure fiscal hi ha una petita tribu 
que fem objecció fiscal a les des¬ 
peses militars (OF), practiquem 
una desobediència civil per de¬ 
nunciar que l’Estat espanyol dedi¬ 
carà un 12% dels pressupostos del 
2007 als diferents costos que té 
l’exèrcit del Regne d’Espanya, 
des d’una fragata fins a les tas¬ 
ques de neteja de la base militar 
vora el Castell de Montjuïc. 

La declaració de la renda resu¬ 
meix la nostra activitat econòmi¬ 
ca legal: quins diners guanyem 
treballant, quin patrimoni tenim o 


quin parent ens ha deixat un tros 
del seu mitjó després de morir. 
Totes podem entregar-la, en tant 
que som un NIF amb potes. Per 
això ens hi hem referit com un 
dret i un deure: ens poden obligar 
a fer-la, però si no ens hi obliguen 
tenim el dret a presentar-la, i més 
si considerem que la despesa mi¬ 
litar per dia ascendeix gairebé a 
50 milions d’euros. 423 euros per 
càpita a l’any. 

Un dels principals motius per 
fer-la és saber si ens tocaria pagar, 


però sobretot perquè tenim la 
possibilitat de practicar una 
dissidència pública vers la gestió 
dels nostres impostos. L’imprès 
costa uns 0,60 euros. Si ens 
adrecem a l’agència tributària 
més propera a casa ens mostraran 
un esborrany de la nostra poten¬ 
cial declaració, i si volem ens 
l’envien a casa. Hem de renunciar 
a l’opció automàtica de donar per 
bo aquest esbós, i amb les dades 
que ens aporta fer-nos nosaltres 
mateixes la declaració. 


Assessorament per fer I 0F 

La primera vegada te l’han de fer, 
ja que cada persona és un món, i 
la veritat és que no s’entén res 
perquè són conceptes força tèc¬ 
nics: si la declaració són 20 pàgi¬ 
nes, el manual per omplir-la en té 
80. Hi ha diferents col·lectius que 
s’ofereixen un dia a la setmana 
durant els mesos de maig i juny 
per assessorar de com fer EOF. 

Les persones que fem objec¬ 
ció fiscal, tant si és a cobrar com 
a pagar, ens apliquem una bonifi¬ 
cació percentual o fixa en un de¬ 
terminat lloc de la declaració. 
També es fa l’OF de quota zero 
practicada per persones que no 
consta que treballin com ara 
estudiants, o la cangur que ho fa 
en negre. Aquestes persones no¬ 
més es bonifiquen una quantitat 
simbòlica que E Estat els tomarà. 

El mateix dia que entreguem 
la declaració de la renda fem un 
ingrés de la quantitat que ens 
bonifiquem a qualsevol projecte 
que treballi per uns valors oposats 
als de l’exèrcit, i adjuntem una 
carta adreçada a Pedro Solbes en 
què ens reconeixem com a objec¬ 
tores fiscals. Quan l’Agència 
Tributària liquida la nostra 
declaració ens torna aquests 
diners que hem desviat a projec¬ 
tes d’economia social que 
potencien els valors de la societat 
civil organitzada. Aquest any, 
l’assemblea de la tribu ha decidit 
que desviarem diners per a 
projectes que potencien l’antimi¬ 
litarisme a E Amèrica Llatina. 


COM FER LA DECLARACIÓ AMB OBJECCIÓ FISCAL 


1r - Fer la declaració. Es pot fer a mà, amb el 
programa PADRE 

1. - Fer la declaració fins a arribar a la ca¬ 
sella 737, “Quota resultant de l’autoliquida- 
ció”, que indica els impostos que hauríem de 
pagar a Hisenda. 

Calcular el 5,8% d’aquesta quantitat 
(perquè aquest és el percentatge que l’Estat 
espanyol assignà a la despesa militar el 
2006). 

2. - Introduir la xifra resultant (o bé una quo¬ 
ta fixa de 84 euros, un euro per cadascun 
dels països empobrits pel deute extern) en 


una casella de les de retencions (per exem¬ 
ple, la 747 del plan prever). Una vegada 
imprès el model, ho ratllarem i hi posarem 
“Per a objecció fiscal”. 

3.- Acabar la declaració normalment. 

2n - Fer l’ingrés de la quantitat desviada 
Anar a l'oficina bancària i fer un ingrés al projec¬ 
te alternatiu proposat, o bé a l’entitat que nos¬ 
altres volguem. Demanar el comprovant de 
l'ingrés. 

3r - Omplir la instància 

Adjuntar una instància a la declaració al ministre 
d’Hisenda, al·legant els motius de l’objecció de 


consciència a la despesa militar, comunicant el to¬ 
tal desviat i afegint-hi el rebut de l'ingrés 
alternatiu. 

4t - Presentar de la declaració 

Presentar-la a la delegació d’Hisenda que tingueu 
més a prop o a qualsevol oficina bancària. 

5è - Omplir el full de cens 
Comunciar-ho a l’organització de la campanya 
d’objecció fiscal, a fi de veure l’evolució del pro¬ 
cés. Ho podeu fer a www.objecciofiscal.org i a 
www.solidaries.org/ofiscal/cens.htm. Actualment 
hi ha unes 5.000 persones objectores a l’Estat, de 
les quals més de 2.000 són dels Països Catalans. 




de dilluns 
a divendres 

^Violant d’Hongria 71 ler pis. Sants, BCN. 

documentals, 

Cerdanyola 2007: 

radiografia d’una realitat Insostenible 


[ La 20a Trobada d'Entitats i Plataformes en Defensa del 
Territori dels Països Catalans, convocada per la Federació 
d’Entitats Ecologistes de Catalunya i celebrada a 
Cerdanyola del Vallès, tenia l’objectiu de ser un espai de 


formació i d’intercanvi d’experiències de funcionament, 
de problemàtiques i solucions, principalment per impulsar 
línies de treballs conjuntes, i poder continuar encarant i 
resolent els conflictes ambientals del nostre territori. 





La 20a Trobada d’Entitas i Plataformes Ecologistes es va realitzar a Cerdanyola, on es van exposar paradetes per al veïnat. EDC 


ORIOL MATADEPERA 

A finals de març va tenir lloc la 
20a Trobada d’Entitats i Platafor¬ 
mes en Defensa del Territori dels 
Països Catalans. La realitat és que 
el panorama és dur, com el ciment 
que ens envolta. La majoria de 
ponències i presentacions de con¬ 
flictes mostrava situacions insos¬ 
tenibles on les administracions i 
les empreses estan trinxant el ter¬ 
ritori sense cap consideració am¬ 
biental. Fan o volen fer passar tot 
tipus d’infraestructures, col·lo¬ 
cant parcs eòlics, centrals tèrmi¬ 
ques, promovent urbanitzacions 
en paratges naturals i un mai aca¬ 
bar de petits i grans engranatges 
que mantenen la maquinària del 
capitalisme funcionant però que 
no asseguren la vida saludable de 
les generacions futures. 

Les dades són colpidores. “En 
qualsevol sistema finit no hi ha 
creixement indefinit”, eren les 
paraules del consultor ambiental 
Josep M. Mallarach per dir que el 
creixement sostingut no és via¬ 
ble, ja que la petjada ecològica 
per al 2001 deia que cada persona 
que viu o circula per Catalunya 
(15 milions de turistes) necessita 
5,2 hectàrees per viure amb 
aquest model de consum. La con¬ 
clusió és lògica: necessitem més 
de vuit vegades Catalunya per 
consumir com ho fem i gestionar 
els nostres creixents residus. 

Repetint l’experiència 

És per això que, des de l’anterior 
trobada a Tortosa fa dos anys, 
malgrat que hi han hagut poques 
bones notícies, la presidenta de 
la Federació d’Entitats Ecologis¬ 
tes de Catalunya, Marta Ball-llo- 
sera, afirma que mentre la parau¬ 
la sostenibilitat apareix cada ve¬ 
gada més, “els indicadors de 
sostenibilitat ens diuen que anem 
a pitjor”. Així ho van explicar el 
primer dia de la trobada els re¬ 
presentants dels diferents punts 
dels Països Catalans, tots menys 
Jaume Oliva, del Rosselló, opti¬ 
mista respecte la mobilització 
popular. D’altra banda, en Gui¬ 


llem Chacón, de la Franja de Po¬ 
nent, sentenciava així la seva 
intervenció: “En el cas de la na¬ 
tura no hauríem de parlar de 
fronteres”. 

La incidència política 

Les administracions veuen les 
entitats ecologistes com un en¬ 
trebanc en l’aplicació de les se¬ 
ves polítiques, com un corcó que 
posa pals a les rodes dels seus 
projectes faraònics. El moviment 
ecologista allà reunit no deixa de 
presentar recursos judicials per 
aturar grans impactes en el nostre 
medi. Però, d’altra banda, la si¬ 
tuació judicial és complicada si 
tenim en compte que la sala del 
Tribunal Superior de Justícia de 
Catalunya (que sempre rep els 
contenciosos-administratius) no 
és gens sensible al medi ambient 


i, fins i tot, obliga a pagar despe¬ 
ses judicials a les associacions. 

Així, el segon dia de la troba¬ 
da van sortir aquests temes ens 
els diferents tallers i va ser el 
més intens quant a activitats i in¬ 
tercanvi d’experiències i conei¬ 
xements. Més de 300 persones 
van participar a les xerrades i ta¬ 
llers, i feren una radiografia de la 
situació ambiental amb presència 
de les lluites més conegudes com 
No a la MAT i Salvem l’Em- 
pordà. Es va parlar de planifica¬ 
ció territorial, d’energia, de mo¬ 
bilitat, de gestió de residus, d’a¬ 
gricultura i, en definitiva, del 
model econòmic que provoca 
una realitat insostenible. També 
van tenir lloc tallers d’edició grà¬ 
fica i de recursos legals, així com 
una mostra de treballs sobre me¬ 
di ambient. 


Declaració del Vallès 

El tercer dia es va fer l’assemblea 
general per definir la Declaració 
del Vallès, que podeu trobar a 
www.adenc.org {Per una nova 
cultura del territori: sostenibilitat 
i decreixement). També es va fer 
una fira d’entitats al poble de Cer¬ 
danyola, on els diferents col·lec¬ 
tius exposaren el seu material de 
difusió i aprofitaren per difondre 
convocatòries d’activitats diver¬ 
ses. Jocs amb materials reciclats, 
una representació teatral de la irra¬ 
cionalitat del creixement que vo¬ 
len empreses i administracions i 
de l’activitat pel decreixement de 
les entitats ecologistes i, final¬ 
ment, un dinar popular, van cloure 
una trobada que ha fet evident la 
indefugible necessitat de treballar 
per un altre model de consum i 
d’ús del territori. 


LABORDETA, MON AMOUR 


Pere Alcober 
i/o els polítics 
provisionals 


Què de pressa passa el 
temps!! Quantes legislatures 
han passat? Dues, o bé tres? 
Ni ho recordem. El que sí re¬ 
cordem és quan aquest noi de 
Sants, per nom Pere Alcober, 
va ser nomenat regidor del 
districte de Sants-Montjuïc i 
ràpidament, molt ràpidament, 
ens va mostrar a tots els veïns 
i veïnes el seu tarannà dialo¬ 
gant i democràtic. I, para 
muestra, un botón. 

En aquells temps, els ciu¬ 
tadans i les ciutadanes de 
Barcelona encara tenien veu 
als plens del Districte, però no 
vot, perquè per a això ja hi ha 
les eleccions. Després, en Pe¬ 
re Alcober, com a titular de la 
regidoria de Participació Ciu¬ 
tadana, s’inventaria la figura 
de l’Audiència Pública i prohi¬ 
biria les intervencions dels 
veïns als plens municipals. 

Tots els que hem assistit a 
algun d’aquells plenaris enca¬ 
ra recordem les enfurismades 
i passades de volta rèpliques 
de l’inefable Alcober a qualse¬ 
vol veí o veïna que critiqués o 
posés en dubte la gestió mu¬ 
nicipal. Una de les més sona¬ 
des i més patètiques va ser en 
contestar a un company de la 
Comissió de Veïns de la Bor- 
deta quan, després de criticar 
la lamentable gestió de l’Ajun¬ 
tament als nostres barris, li va 
recordar que els polítics, per 
definició, són provisionals en 
el seu càrrec mentre que el 
veïnat és permanent i pateix, 
de forma permanent, la in¬ 
competència de la gestió mu¬ 
nicipal. 

Pere Alcober, podríem 
entrar a detallar i valorar el re¬ 
sultat de la teva gestió durant 
tots aquests anys però ho 
deixarem per a altres articles. 
El que sí sabem és que el teu 
partit no et presenta a la llista 
de les properes eleccions. No 
sabem què faran amb tu i no 
ens importa gaire, per no dir 
gens. Vés per on, al final 
teníem raó, només eres pro¬ 
visional. 

COMISSIÓ DE VEINS 
DE LA BORDETA 

V_ 

Roses i llibres contestataris el 23 d’abril 



MIREIA PUI - SANTS 

Sota el títol “Presentacions Invisi¬ 
bles Abril”, la Ciutat Invisible escal¬ 
fava motors per a la diada del 23 
d’abril amb una sèrie de presenta¬ 
cions de llibres a Can Vies. 

‘El torn de La Torna’ 

El 17 d’abril, Ferran Rané i Andreu 
Solsona presentaven el seu llibre El 
tom de la Torna , on s’explica el 
conflicte que va portar els seus au¬ 
tors a denunciar Albert Boadella per 
apropiar-se de l’autoria de l’obra te¬ 
atral La Torna. Els autors defensen 
que es tracta d’una creació col·lecti¬ 
va que va suposar per als seus intèr¬ 


prets i creadors un consell de guerra 
que els va portar a l’exili i la presó. 

A la presentació hi van assistir 
una dotzena de persones, fet que va 
permetre establir un debat més pro¬ 
per amb els ponents que, entre altres 
coses, van fer una crítica al món te- 
tral català. Segons Rané i Solsona, 
cal crear espais per a nous grups de 
creadors i intèrprets i dignificar la 
feina dels actors i les actrius per 
trencar amb la mercantilització de 
l’escena catalana. 

‘Huye, hombre, huye’ 

El 18 d’abril es presentà Huye, 
hombre huye. Diario de un preso 
FIES , de Xosé Tarrío. L’acte fou 


un homenatge a l’autor, que va es¬ 
criure el llibre des de la presó. 
L’obra és el testimoni de l’aïlla¬ 
ment, la tortura, la malaltia i la 
dispersió que suposa la presó i el 
règim FIES i, d’altra banda, també 
de les formes de lluita i resistència 
en el seu interior. 

Una setantena de persones van 
compartir amb Pastora Gonzàlez, 
mare de Xosé Tarrío, aquest ho¬ 
menatge. L’acte va estar marcat 
per l’emotivitat i la duresa del tes¬ 
timoni de Pastora, que va relatar la 
seva vivència al llarg dels anys 
que Xosé va estar a la presó i des¬ 
prés la seva estada a l’hospital fins 
la seva mort, el gener del 2005. 

‘De la protesta al contrapoder’ 

Finalment, el 19 d’abril es presen¬ 
tava De la protesta al contrapo¬ 
der. Ivan Miró, un dels autors, i 
Josep Marcé, membre de l’As¬ 
semblea de Barri de Sants, foren 
els encarregats de presentar l’obra 
(vegeu-ne la ressenya a la secció 
del Parèntesi). A l’acte hi assisti¬ 
ren una seixantena de persones 


Diada del 23 d’abril 

El 23 d’abril, Sants es llevà, com 
cada Diada de Sant Jordi, amb les 
primeres parades de roses ma¬ 
tineres. 

Al llarg del dia, diverses entitats 
i col·lectius del barri van anar po¬ 


sant les seves parades de roses, lli¬ 
bres i material polític, sobretot a la 
plaça de Sants i al llarg de la carre¬ 
tera de Sants. A mitja tarda l’am¬ 
bient es revifà amb algunes parades 
d’esplais i entitats juvenils i el veï¬ 
nat que sortí a passejar. 



Mirar per escoltar teatre de 
signes 


JORDINA - SANTS 

L’Institut Joan Peiró va acollir el 
dia 21 d’abril la presentació d’es¬ 
pectacles de final de curs de l’Esco¬ 
la de Llengua de Signes. 

Cada un dels grups va fer una 
representació teatral, que van anar 
de la clàssica La rateta que escom¬ 
brava Tescaleta (amb final feliç) a 
obres d’argument propi, com un 
càsting per protagonitzar un anunci, 
o bé van cantar una cançó, com 
Boig per tu i Soy un truhàn, soy un 
sehor. Entre obra i obra, si bé no 
sonaven gaires aplaudiments, l’au¬ 
ditori s’omplia de mans alçades 
agitant-se, tal i com s’aplaudeix en 
la llengua de signes. 

La llengua de signes catalana 
(LSC), emprada per unes 32.000 


persones, es pot aprendre en diver¬ 
ses institucions, on persones oients 
i també persones amb graus diver¬ 
sos de sordesa s’endinsen en el co¬ 
neixement de noves estructures 
sintàctiques, noves formes de co¬ 
municació i noves maneres de sen¬ 
tir el món. 

Les persones sordes es troben 
amb barreres de comunicació en 
tots els àmbits: anant al metge, al 
sector judicial, a comprar, etc. El 
fet que se n’estengui el seu ense¬ 
nyament és una forma de sensibilit¬ 
zar la població oient sobre la neces¬ 
sitat de fer un esforç entre totes. 

La inclusió de l’LSC en el nou 
Estatut català es va percebre com 
un avenç en la reclamació dels 
drets de les persones sordes. Durant 
anys, la llengua de signes va ser re¬ 


butjada pels ensenyants. Des de 
l’ensenyament reglat, constituït per 
oients, es va apostar per l’ensenya¬ 
ment de la llengua oral, amb tots els 
problemes que això comporta a qui 
no hi sent. Es menyspreava aquesta 
forma d’expressió, i es forçava ex¬ 
clusivament a aprendre a llegir els 
llavis, a intentar parlar. 

Després de viure durant dèca¬ 
des menyspreada pels models edu¬ 
catius imperants, el reconeixement 
d’aquesta llengua com un dret lin¬ 
güístic i cultural suposa la consecu¬ 
ció de només una de les reivindica¬ 
cions que durant anys han desenvo¬ 
lupat els i les sordes. Les formes de 
discriminació provinents de la cul¬ 
tura hegemònica oient fan que 
aquesta lluita s’estengui a tots els 
àmbits de la vida. 


Operació enxaneta 



Actuació dels Castellers de Sants. 


ARXIU 


Els Castellers de Sants, atès que la 
canalla de la colla es va fent gran, 
han organitzat un parell de ses¬ 
sions de demostració prova del 
que suposa coronar un castell. 

La primera sessió es va fer el 
21 d’abril, i hi van participar sis 
infants que van aprendre de la mà 
dels actuals enxanetes i acot- 
xadors a passar les diverses pro¬ 
ves de què constava l’activitat. 


Pares i mares valoren positiva¬ 
ment la participació dels infants 
en el món casteller, ja que, 
malgrat el patiment que els su¬ 
posa, aporta als seus fills i filles 
l’oportunitat de treballar en equip 
i relacionar-se. 

La propera sessió serà el 5 de 
maig a l’escola Jaume I. 

Per a més informació con¬ 
sulteu: www.borinots.cat 


■I mostrador 


COOPERATIVA GERMINAL 


El consum sostenible 


De vegades hem de fer l’esforç de dir moltes 
coses en poc temps, d’altres vegades de fer-ho 
en poc espai. Ara fem l'esforç d’intentar dir 
moltes coses amb poques paraules. 

Les cooperatives de consum ecològic 
treballem en tres camps: l’ambiental, 
l’econòmic i el social, i hi introduïm valors com 
la igualtat i el respecte com a eixos 
vertebradors. Amb la voluntat de generar 
parcel·les de consum sostenible, fem la 
compra amb els criteris que es desprenen de 
cada camp: l’ambiental, el social i l’econòmic. 
Dirigim el nostre esforç econòmic cap a les 
iniciatives sostenibles, les que construeixen un 
món que suma les qualitats de viable, habitable 
i equitatiu 

Ala Cooperativa Germinal seguim intentant 


i desitjant situar-nos al centre del 
gràfic, i sumar-hi un quart 
camp, el de la salut. La 
sostenibilitat és la salut 
planetària; però a més, la 
sostenibilitat és un hàbit 
saludable, dóna benestar, 
tant personalment com 
col·lectivament. Temps 
enrere, l’argument per 
menjar productes eco¬ 
lògics era el benestar físic 
individual. Es considerava 
que el menjar ecològic era 
saludable perquè no contenia 
pesticides ni adobs químics 


hormonats, i que això era molt beneficiós 



per a la salut de l'organisme. Actualment, 
aquest discurs encara es conserva a 
les botigues de productes biològics, 
però la gent s’associa en 
cooperatives de consum pensant 
en la salut de l’entorn, del 
planeta, del barri (no només en 
la pròpia). Per tal de tenir hàbits, 
pràctiques i consums soste¬ 
nibles, de forma quotidiana i 
accessible. 

En la relació entre les persones 
i el medi, es defineixen com a 
sostenibles les relacions que tenen la 
qualitat de perdurar en el temps i 
d’adaptar-se als canvis. Tindrà aquestes 
qualitats Germinal? Les tindrà Sants? 

Què està passant als Països Catalans? * 


ÍC En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des 
de La Burxa volem contribuir a la coneixença del nostre 


passat immediat, de les problemàtiques actuals, tant socials 
com ecològiques i econòmiques, i dels moviments populars 
que ens fan avançar. 


El perill de tenir agenda 

[ El cas de la Núria Pórtulas té dues cares sorprenents. Una cara és l'actuació dels Mossos d’Esquadra, que 
després de tres mesos encara no han aconseguit cap prova, i tot i això ella resta en presó. L’altra cara és 
l’allau de mobilitzacions de suport que ha traspassat les fronteres de les comarques gironines. 


ANNA COLL - SANTS 

Ja fa més de tres mesos que un 
gran desplegament de Mossos 
d’Esquadra detenien sota la llei 
antiterrorista la Núria Pórtulas. Els 
orígens d’aquesta història, però, 
son altres i es remunten al 21 de 
desembre de 2006, amb la deten¬ 
ció per efectius de la Guàrdia Civil 
del jove de Sarrià de Ter, Joan Sor- 
roche. El detingut tenia una ordre 


d’extradició per part de TEstat ita¬ 
lià, que l’acusava de participar en 
la reivindicació de la crema de dos 
vehicles de l’empresa Trenitalia, 
que organitzacions anarquistes ita¬ 
lianes consideren còmplice de la 
deportació dels immigrants. Va ser 
arran d’aquesta detenció que es va 
iniciar una campanya de suport 
per evitar l’extradició del jove. 
Una de les persones que hi partici¬ 
pava era la Núria Pórtulas. 


Núria llibertat, llibertat totes! 

ARIADNA MONERRIS (COSINA DE NÚRIA PÓRTULAS I MEMBRE DEL GRUP DE SUPORT) 


En el cas de la Núria Pórtulas, com en d’altres, s’han vulnerat tots els drets de 
la persona i s’ha atacat la seva dignitat, criminalitzant-la a ella i a tot el seu en¬ 
torn. De cop i volta, a la Núria se l’acusa de relació amb activitat terrorista, sen¬ 
se cap prova ni fonament. Així, tenint només hipòtesis, es vulnera el seu dret 
a la presumpció d’innocència (no estem teòricament en un Estat de dret?), 
aplicant-li una llei inhumana i inconstitucional, i empresonant-la sense motius. 

Tot el cas està ple de sense sentits, paradoxes i absurditats. Començant 
pels mateixos indicis amb què sembla que es basen les autoritats competents : 
participar en una campanya de suport a un pres, i tenir adreces d’organismes 
oficials i anotacions diverses en una llibreta personal. Elements que no tenen 
res a veure entre si, però als quals, en canvi, se’ls dóna un sentit i una inter¬ 
pretació clarament interessades. 

L’actuació dels Mossos d’Esquadra s’ha basat en l’assetjament directe a 
l’entorn de la Núria: identificacions, controls de 24 hores sobre els amics, visi¬ 
tes policials als domicilis de gent implicada en la campanya, intimidacions, 
sancions econòmiques i càrregues en una manifestació ja desconvocada. Els 
Mossos han instigat, endegat i perpetrat aquesta situació, fent els informes ini¬ 
cials i la petició a l’Audiència Nacional per la detenció de la Núria, i són els que 
porten les investigacions actuals. 

També es fa necessari comentar l’actitud dels responsables polítics de la 
Conselleria d’Interior (en aquest cas, d’IC-V), de la qual depenen els Mossos 
d’Esquadra. Aquests polítics han negat les seves responsabilitats, entrant en 
contradicció amb els seus principis; han ignorat i han girat l’esquena a la fa¬ 
mília de la Núria; han mentit a tota la població en les seves declaracions, con- 
vertint-se en jutges de la Núria i del seu entorn i desvirtuant la situació real amb 
la confusió i el discurs de la por... Així, s’han convertit en polítics indignes d’o¬ 
cupar el seu càrrec i, per tant, per honestedat haurien de dimitir. 

Mentrestant, la Núria, que sempre ha denunciat els abusos policials i les 
funcions de les presons, coherent amb ella mateixa, crítica amb el sistema en 
què vivim, membre activa de la societat com tots nosaltres, continua empre¬ 
sonada sense motiu després de més de dos mesos i mig. Esperem que se so¬ 
lucioni tot al més aviat possible amb la seva llibertat sense càrrecs. Que el seu 
cas faci créixer el rebuig social envers aquestes actuacions abusives que no¬ 
més busquen desarticular la societat civil mobilitzada per canviar el món per 
millorar-lo. 


En la mateixa època, la Núria 
va participar en una manifestació 
(el 28 de desembre) contra els abu¬ 
sos policials a Olot, on va ser iden¬ 
tificada i se li van intervenir car¬ 
tells de la campanya d’en Joan 
Sorroche i una agenda personal. A 
partir d’aquests cartells i d’un llis¬ 
tat d’administracions públiques 
catalanes que contenia l’agenda, 
els Mossos van demanar a l’Au¬ 
diència Nacional espanyola per¬ 
mís per detenir-la i per escorcollar 
el seu pis, a Girona, i el dels seus 
pares, a Sarrià de Ter. El 7 de fe¬ 
brer, la Núria era detinguda acusa¬ 
da de pertinença a banda armada i 
de tinença d’explosius. 

Durant la nit del 8 de febrer va 
ser conduïda a l’Audiència Nacio¬ 
nal espanyola (a Madrid), on va 
declarar l’endemà al matí davant 
del jutge Santiago Pedraz. Després 
de la declaració, i tot i que s’havia 
retirat la imputació de tinença 
d’explosius per la inexistència de 
proves, el jutge va decretar presó 
provisional en espera del resultat 
de noves diligències d’investiga¬ 
ció. Així, va ingressar a la presó de 
Soto del Real sota la imputació en¬ 
cara inconcreta de col·laboració o 
pertinença a banda armada. Tres 
mesos després encara no hi pro¬ 
ves, però la Núria resta en presó. 


Segons les declaracions del seu 
advocat, Benet Salellas, fetes per 
al setmanari Directa, “hi ha hagut 
detenció sense cap mena d’indicis, 
escorcoll sense cap troballa relle¬ 
vant i després empresonament per 
donar temps als Mossos a conti¬ 
nuar investigant. Això és una ver¬ 
gonya i no té cap sentit, primer es 
deté i després s’investiga”. 

la campanya 

“La lluita per la llibertat de la Nú¬ 
ria és també una lluita contra l’ar¬ 
bitrarietat i en defensa de la nostra 
pròpia llibertat”. Aquestes parau¬ 
les, d’Assumpció Vila, tercera ti- 
nenta d’alcalde de l’Ajuntament 
de Sarrià de Ter (PSC), resumei¬ 
xen molt bé T esperit de la cam¬ 
panya per T alliberament de la Nú¬ 
ria. Sota el lema “Núria llibertat, 
llibertat totes” s’inicià, l’endemà 
de la seva detenció, una campanya 
expansiva que ha omplert de ma¬ 
nifestacions, accions i concentra¬ 
cions les places i els carrers dels 
Països Catalans. Sense anar més 
lluny, al barri de Sants, el passat 
diumenge 15 d’abril, persones so¬ 
lidàries amb la Núria van penjar 
una pancarta i van repartir octave- 
tes entre els assistents a un acte 
públic d’EUiA al parc de l’Espa¬ 
nya Industrial. 



Manifestació de suport a la Núria Pórtulas 


TOE II DIRECTA 


ENTRE ELS QUE NO HI 
VOLEN VEURE... 



Pels portaveus dels sindicats policials 
la pallissa de Les Corts és un cas 
sd'ús de la "força mínima necessària". 


Alliberament 
d’en Juanra, 
cantant de KOP 

El proper 14 de maig sortirà del 
centre penitenciari de Zuera 
(Saragossa) el pres polític català 
Juanra Rodríguez, després de 
complir íntegrament la condemna 
de cinc anys de presó per 
col·laboració amb ETA. 

El veí de Barcelona, par¬ 
ticipant actiu del moviment okupa i 
antifeixista de la ciutat (a més de 
ser conegut per ser el cantant del 
grup musical KOP), va ser detingut 
a Amsterdam per una euroordre, 
acusat de col·laborar amb l’esca¬ 
mot Barcelona. 

Amb motiu de l’alliberament, 
Rescat, col·lectiu de suport a 
presos i preses polítiques, ha fet 
una crida a organitzar “cele¬ 
bracions populars” el mateix 14 de 
maig a les places, casals i ateneus 
dels pobles i barris arreu els 
Països Catalans. 

Alhora, el passat 25 d’abril, la 
presa política Laura Riera va ser 
traslladada des de la presó de 
Picassent a la de Soto del Real, 
per finalment arribar tres dies 
després a Can Brians. Per últim, 
en Diego Sànchez també va 
arribar a la presó de Can Brians 
des de la presó de Picassent el dia 
26 d’abril. 


...I ELS QUE NO VOLEN 
ESCOLTAR 



Ara fa un any Albert Soler, vice- 
president del Consell del Districte 
qüestionava la representativitat de 
les entitats veïnals de Sants. 


Fes-te amic o amiga de 

la Burxa 

Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres: mitjançant correu convencional, 
per domiciliació bancària o manualment. 

Així que ja saps! 


r 


DOMICILIACIÓ BANCÀRIA 


n 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 

Vull rebre La Burxa a casa 


Amic amiga de 


Col·laboració anual 


Aportacions 

la Burxa 


amb 


voluntàries a la 

3 euros/mes 


la Burxa 


Burxa 



5 euros/mes 


euros 

(36 euros l’any) 


(60 euros l’any) 


(escriure amb claretat) 


Caixa/Banc 

Adreça_ 

Població_ 


Nom del titular. 


CODI ENTITAT 
CODI SUCURSAL 
CODI SEGURETAT 
NÚM DE COMPTE 

Es prega que entregueu fins a 


□□□□ 

□□□□ 

□□ 

□□□□□□□□□□ 


nova ordre els rebuts que presentarà La Burxa 
Data_ Signatura 

entrevista 


MAIG 2007 


B* 



FOTO: JSA 


Kavi Clota 

Músic 

“Sembla que hi hagi una única 
manera de viure” 

El Parlament va reconèixer, una setmana abans del Dia Internacional 
dels Gitanos, el 8 d’abril, la persecució i el genocidi del poble gitano 
durant segles. Al barri, paios i gitanos conviuen des de fa almenys 250 
anys. Segons Xavi Clota, un dels primers mestissos del barri, el gitano 
català (de Gràcia, de Sants, d’Hostafrancs, del carrer de la Cera) “s’ho 
ha currat molt, ha sabut integrar-se: és estimat, al barri”. El català que 
parlen n’és un exemple: “tenim unes expressions catalanes que molt 
català paio ha perdut... imagina tu si estem arrelats a la terra”. En 
explicar-li el que ens duu a parlar amb ell en aquestes dates, remarca 
que és mestís, “no represento la cultura gitana en si”. Ara bé, el 
duende, el soniquete, el do per la música, d’haver-ne mamat des de la 
panxa de la seva mare (sent el seu pare ballador), el té. I així ho 
demostra tocant una rumba al final de l’entrevista. 


JORDINA SÀNCHEZ AMAT - SANTS 

“De petit em vaig criar amb els gitanos. 
Després, en no voler acatar la manera de 
viure de la gent gitana, i com que tampoc 
no ho sóc, vaig buscar altres camins. Tinc 
grans amics gitanos, sóc mig gitano, i n’es¬ 
tic molt orgullós. És un privilegi, ser 
mestís. Però hi ha unes coses en què no vull 
entrar o no em deixen entrar. Bé, estic aquí 
i allà.” 

Què no vas voler acatar? 

Ara ha canviat molt. Però fa 20 anys era 
molt diferent. I jo, haver-me de casar amb 
una noia que potser a mi no m’estimés, no 
ho veia clar... Primerament, que jo no em 
caso. I després, que la persona amb qui jo 
estigui m’ha d’estimar i jo l’he d’estimar a 
ella. Com això, d’altres coses, un cert mas¬ 
clisme, la dona sempre a casa, i l’home fent 
el que li dóna la gana. És clar que ens han 
criat així. Però han canviat molt, les coses. 

En molts aspectes. En ràmbit laboral, 
per exemple. Amb els canvis que estan 
donant-se, sembla que s’està introduint 
una nova manera de veure la vida... 

Evidentment... sí, és que sembla que hi ha¬ 
gi una única manera de viure, per als paios. 
No ens ha agradat treballar per a ningú, si¬ 
nó per nosaltres, i hem estat molt treballa¬ 
dors. I “quins cotxes porten els gitanos, sí 
que tenen bitllets!”, diuen, però és que ens 
ho treballem, i hem sabut fer-ho. També hi 
ha paios que tenen bitllets, i hi ha gitanos 
que són pobres. Però veuen un cotxe, i gent 
a qui els agrada vestir bé, i això fa pregun- 
tar-se “Aquests gitanos què faran?”. 

Ara cada vegada hi ha més gitano que 
treballa en empreses. Però no solament pels 


gitanos, està canviant. S’està homogeneït¬ 
zant per a tots. De maneres de viure n’hi ha 
50.000, i respectables. Nosaltres hem esco¬ 
llit aquesta. Jo he treballat per a mi, he tre¬ 
ballat per a empreses, i tan respectable és 
una manera de viure com una altra. Em fa 
molta gràcia la gent que em diu: “Mira què 
bé s’ho passa tocant la guitarra”, amb certa 
enveja. A veure, és clar que m’ho passo bé, 
perquè m’agrada, m’apassiona, i m’agrada 
anar cap aquí i cap allà. Però és feina. 

És clar, aquesta persona quan em veu 
em veu damunt d’un escenari i que m’ho 
estic passant bomba, però no sap el que hi 
ha darrere: els maldecaps, el que s’ha hagut 
d’estudiar... No tinc el respecte de tothom. 
Jo respecto la persona que està 30 anys en 
una fàbrica. La respecto, i em trec el barret, 
perquè jo no tinc collons. Però és clar, la 
societat està establerta així: “Vinga, anem a 
aixecar edificis, tu a treballar, de vuit a dues 
i de quatre a vuit, i et dono un mes de va¬ 
cances” i és com si et donés la llibertat. 

I això el gitano no, als gitanos no ens 
agrada això. 

Quant a la música, sembla que ara la 
rumba està de moda. 

Bé, això diuen, però de feina no n’hi ha tan¬ 
ta. Perquè tu, de rumberos que facin rumba 
catalana, coneixes moltes bandes? Si en 
trobes quatre o cinc al capdavall són els 
mateixos. Si parlem de rumba catalana, pu¬ 
ra i dura, si n’hi ha és poquíssima i no està 
al mercat. Jo no la sento gaire ni a la ràdio, 
ni a la tele. 

Jo estic tocant amb gent diversa, em 
truquen els de Sabor de Gràcia, els Mano- 
los, els de Chifén, i toco amb ells. Si faig 
això és perquè hi ha poca feina, toco amb 
uns i toco amb uns altres. I tots barregem. 


Per exemple, els Sabor de Gràcia barregen 
la rumba amb el son cubà, predominant la 
salsa. Els Manolos si fa no fa, també. Jo la 
barrejo amb el latin jazz , el funki, però 
predomina la rumba. 

Fins als anys 70, es va fer rumba cata¬ 
lana. El Peret dels anys 60, el Pescaílla, un 
fenomen, un monstre, Los Amaya... Des¬ 
prés va venir el Gato Pérez, una persona a 
qui els gitanos de Gràcia li han fet una està¬ 
tua, i encara es mereixeria una estàtua més 
gran. 

Què seria, doncs, la rumba catalana? 

La rumba catalana és un toc de guitarra, 
unes palmes, uns coros i una veu. I si li vols 
posar-hi alguna cosa més, un bongo i un 
contrabaix com a màxim. Això és la rumba 
catalana. I és una manera de tocar, el venti¬ 
lador, que ho va fer el pare del Pescaílla. De 
ventiladors n’hi ha 200. La rumba catalana 
va començar als anys 40, quan els nostres 
avis van anar cap a Cuba i van recollir el 
son cubà. El compàs és el mateix que el del 
son , però és molt diferent la manera de 
tocar-lo. 

Com està el tema de la llengua? 

És una cosa que s’està perdent. M’he inte¬ 
ressat pel que ara és un dialecte, abans idio¬ 
ma, el rumanó. Jo el parlo, però els gitanos 
de la meva edat (ja no parlo de gitanos més 
joves que jo) en saben quatre paraules. 

Mira, de diccionari només n’hi ha un. 
Es diu Gran Enciclopèdia Hispànica. On, 
d’un totxo considerable, hi ha unes planes 
dedicades al caló-castellà, castellà-caló. I hi 
ha francès, alemany, etc. Després pots tro¬ 
bar paraules disperses, i també hi ha 
l’argot; moltes són paraules del caló 
distorsionades. 


CARTELLS POLITICOSOCIALS 

Ràdios lliures 



Actuen 


SUBTERRANEAN KIDS 


MOHOCHEMIE 

(ex Tendre-Temble, ex Shit S.A.) 

TINA GIL 
SUPERELVIS 

ACCIDENTS POLIPOÈTICS 
INSPECTOR TUPPENCE 


Radio 

C4MtRaRaIS»A 

F.M. 91.0 


ANYS DE RADIO LLIURE 


Ger the rigger 

música celta 


Grass Roots 

afro-reggae 


Ragna & the paissas 

reggae 


Divendres 19 de maig a les 21.00 h. 
Festa i concert a les Cotxeres de Sants 

Bò d’ ajut pro-Contrabanda F.M.: 700 ptes. 


Trans 

SUBTERRANEAN KIDS 


MOHOCHEMIE 

Tendre-Temble. ex Shit S.A 


TINA GIL 
SUPERELVIS 

ACCIDENTS POLI POÈTICS 
INSPECTOR TUPPENCE 


ACTIVITATS 



Exposicions 
De l’l a lli de maig 

“Cuadroslianas”, Vapor Vell 

Del 18 al 30 de maig 

“La caixa de cartró”, d’iris 
Leyers, Vapor Vell. 

Fotografia 

Fins al 8 de maig 

“Al·lucinacions”, de Jesús 
Berbés, Espai Obert. Pintura 

A partir del 15 de maig 

“Con quién andan nuestras 
hijas?”, de Ringo Juliàn 

Trobada de cantautors 

Divendres d de maig 

22 h: a l’Espai Obert 

L _ 


Xerrada sobre la vaga de 

Qpiiillsa 

Dijous 17 de maig 

19 h: a càrrec CNT, Can Vies 

Presentació de llibres 
Diious 24 de maig 

19 h: a Can Vies 

lam Session 
Divendres 25 de maig 

Can Vies 

Cinema Bahia. 16 mm a Taula 

Diious3demaig 

21 h: Las siete ocasiones, de 

Buster Keaton 

Diious 10 de maig 

21 h: El acorazado Potemkin, 

de Sergei M. Eisenstein 


11è aniversari de l’Espai Obert 
Dissabte 19 de maig 

12 h: Mostra de publicacions 
dels col·lectius de l’ABS. 
Activitats per als menuts i 
menudes. Gimcana històrica 
pel barri. Mercat d’intercanvi 
i dinar col·lectiu. Can 
Mantega 

19 h: Projecció de vídeo i 
festa. Espai Obert 

Actes del 10è aniversari 
de Can Vies 

Consulteu el calendari a la 
portada de l’especial 
(pàgina 7) 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] [ Espai Obert Violant d'Hongria, 71 ] [ La Ciutat Invisible Riego, 35 ] 

[ Terra d’escudella Premià, 20 ] [ Teteria Malea Riego, 16 ] [ Pim Pam Films Valladolid, 25 ] [ Castellers de Sants Vallespir, 28 www.borinots.org ] [ Diables de Sants www.diabiesdesants. org ] 
[Ateneu Llibertari Maria Victòria, io ] [ Entropiactiva Socors, 7 ][ Sala Bahia oizineiies, 27 ] [ Germinal Rossend Arús, 47 ] [ Creación Positiva Sants, 2, iria] 







































